**РЕПУБЛИКА СРБИЈА – ОПШТИНА РАЧА**

**ОПШТИНСКО ВЕЋЕ ОПШТИНЕ РАЧА**

**Број: 021-208/2024-II-01**

**Дана: 31.07.2024. године.**

На основу члана 46. ставa 1. тачкe 1) Закона о локалној самоуправи („Службени гласник Републике Србије“, број 129/07, 83/14 - др. закон, 101/16 – др. закон, 47/2018 и 111/2021-др. закон), члана 71. ставa 1. тачкe 1) Статута општине Рача ("Сл. гласник општине Рача", број 3/2019 ) и члана 2. ставa 1. тачкe 1) Пословника о раду Општинског већа ("Сл. гласник општине Рача", број 22/20, 8/22 и 9/24), а у вези са чланом 32. став 1. тачка 16) Закона о локаној самоуправи („Сл. гласник РС“, бр. 129/2007, 83/2014-др.закон,101/2016-др.закон, 47/2018 и 111/2021- др.закон), Општинско веће општине Рача, на седници одржаној дана 31.07.2024. године, утврдило је предлог:

**ОДЛУКE**

**О ИЗМЕНИ И ДОПУНИ ОДЛУКЕ О РАДНОМ ВРЕМЕНУ УГОСТИТЕЉСКИХ, ТРГОВИНСКИХ, ЗАНАТСКИХ И ДРУГИХ УСЛУЖНИХ ОБЕЈАКАТА НА ТЕРИТОРИЈИ ОПШТИНЕ РАЧА**

**Члан 1.**

У члану 14. Одлуке о радном времену угоститељских, трговинских, занатских и других услужних објеката на територији општине Рача („Сл. гласник општине Рача, број 3/2005, 10/2006, 13/2006, 11/2009 и 21/2013 ), мења се:

**став 2. тако да сада гласи:**

**„Викендом (петак и субота ) у зимском периоду од 01.10. до 30.04. могу радити од 0600 до 0200 сата“ и**

**став 5. наведеног члана,** тако да сада гласи:

„**Извођење музичког програма на отвореном (у отвореним летњим баштама и сл.) „уживо“ или репродукцијом музичким електронским уређајима може се обављати у периоду од 01.09. до 31.05. радним данима до 2200 сата, а викендом до 2300 сата, а у периоду од 01.06. до 31.08. сваким даном до 0100 сат“.**

**Члан 2.**

Остале одредбе Одлуке о радном времену угоститељских, трговинских, занатских и других услужних објеката на територији општине Рача („Сл. гласник општине Рача, број 3/2005, 10/2006, 13/2006, 11/2009 и 21/2013) остају непромењене.

**Члан 3.**

Одлука ступа на снагу осмог дана од дана објављивања у „Службеном гласнику општине Рача“.

**О б р а з л о ж е њ е**

Разлог за измену и допуну Одлуке о радном времену угоститељских, трговинских, занатских и других услужних објеката на територији општине Рача („Сл. гласник општине Рача, број 3/2005, 10/2006, 13/2006, 11/2009 и 21/2013) јесте да се омогући нормално задовољавање потреба грађана, предузећа и других субјеката за чије нормално пословање су потребне услуге угоститељских, трговинских, занатских и других услужних објеката, пијаца, пословница туристичких агенција, пословница и експозитура банака, шалтерских служби, сервиса и осталих организација на територији општине Рача.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштина општине Рача;
* Архиви.