**З А П И С Н И К**

**са 8. седнице Скупштине општине Рача**

**одржане дана 18.07.2024.године**

**Председник Скупштине,Ненад Савковић:** Добар дан поштовани одборници, отварам 8. седницу Скупштине општине Рача, која се одржава дана 18.07.2024.године са почетком у 10:00 часова. Молим Секретара да прозивком утврдди присутност одборника.

**Секретар Скупштине општине Рача,Марија Стевановић:** Горан Јевтић није присутан, Ненад Савковић присутан, Тамара Живуловић није присутна, Милица Обрадовић присутна, Зорица Милошевић присутна, Горан Деспотовић присутан, Срђан Марковић присутан, Дејан Живковић није присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић није присутна, Љубиша Стефановић није присутан, Славиша Сретеновић присутан, Гордана Милићевић није присутна, Марија Тодоровић присутна, Радослав Рафаиловић присутан, Бранислав Милутиновић присутан, Слађана Срећковић присутна, Петар Миладиновић присутан, Иван Станојевић није присутан,Горан Миленовић није присутан, Радослав Радојичић није присутан, Зоран Владисављевић није присутан, Дијана Гарабиновић Спасић присутна, Аница Благојевић присутна и Драган Матић, присутан.

**Председник Скупштине,Ненад Савковић:** Констатујем да седници присутвује 17 одборника, тако да имамо кворум за пуноправан рад и одлучивање.

**Председник Скупштине,Ненад Савковић:** У материјалу за ову седницу Вам је достављен и записник са 7.седнице Скупштине општине Рача која је одржана 28.06.2024.године. Да ли има примедби на записник са 7.седнице Скупштине општине Рача? Уколико нема, стављам на гласање, ко је за да усвојимо записник са 7.седнице Скупштине општине Рача од 28.06.2024.године? Ко је за усвајање записника са 7 седнице, против, уздржаних? Нема.

**Председник Скупштине, Ненад Савковић:** Записник је усвојен са 17 гласова ЗА, није било против и није било уздржаних.

**Председник Скупштине,Ненад Савковић:** Седници писуствују Горан Јевтић и Дејан Живковић.

**Председник Скупштине,Ненад Савковић:** Пре него што пређемо на дневни ред прочитаћу Вам Обавештење о промени у састава Одборничке групе „СОЦИЈАЛИСТИЧКА ПАРТИЈА СРБИЈЕ, ЈЕДИНСТВЕНА СРБИЈА–РАЧА“ које је Скупштини општине Рача доставио Шеф одборничке групе „СОЦИЈАЛИСТИЧКА ПАРТИЈА СРБИЈЕ, ЈЕДИНСТВЕНА СРБИЈА–РАЧА“ Зоран Владисављевић и које је заведено под бројем 06-66/2024-I-01 од 08.07.2024. године. У обавештењу је наведено следеће: „Поштовани, поступајући у складу са чланом 39. став 1. Пословника о раду Скупштине општине Рача ("Сл. гласник општине Рача", број 6/2008), којим је прописано да Председник одборничке групе, у писаном облику, обавештава председника Скупштине општине о промени састава одборничке групе, обавештавам Вас да је дошло до промене у саставу одборничке групе „СОЦИЈАЛИСТИЧКА ПАРТИЈА СРБИЈЕ, ЈЕДИНСТВЕНА СРБИЈА–РАЧА“ коју су до сада чинила 4 одборника Скупштине општине Рача. Одборница Дијана Гарабиновић Спасић из Раче и одборник Драгана Матића из Поповића приступили су одборничкој групи „СОЦИЈАЛИСТИЧКА ПАРТИЈА СРБИЈЕ, ЈЕДИНСТВЕНА СРБИЈА–РАЧА“.На основу члана 39. став 2. Пословника о раду Скупштине Општине Рача ("Сл. гласник општине Рача", број 6/2008), којим је прописано да приликом приступања нових чланова одборничкој групи, председник одборничке групе доставља председнику Скупштине општине њихове потписане изјаве о приступању, у прилогу Вам достављам потписане Изјаве одборнице Дијане Гарабиновић Спасић из Раче и одборника Драгана Матића из Поповића о приступању одборничкој групи „СОЦИЈАЛИСТИЧКА ПАРТИЈА СРБИЈЕ, ЈЕДИНСТВЕНА СРБИЈА–РАЧА“ заведене под бројем:06-64/2024-I-01 и бројем: 06-65/2024-I-01, обе од 08.07.2024. године. Шеф Одборничке групе, Зоран Владисављевић.

**Председник Скупштине,Ненад Савковић:** А сада ћу Вам прочитати и Изјаве одборнице Дијане Гарабиновић Спасић и одборника Драгана Матића о приступању одборничкој групи „СОЦИЈАЛИСТИЧКА ПАРТИЈА СРБИЈЕ, ЈЕДИНСТВЕНА СРБИЈА–РАЧА“ број 06-64/2024-I-01 од 08.07.2024. године и број 06-65/2024-I-01 од 08.07.2024. које гласе: „Поштовани, овим путм изјављујем да ја доле потписана одборница Скупштине општине Рача приступам Одборничкој групи под називом: „СОЦИЈАЛИСТИЧКА ПАРТИЈА СРБИЈЕ, ЈЕДИНСТВЕНА СРБИЈА–РАЧА“ Дијана Гарабиновић Спасић, дана, 08.07.2024.године.“ И друга је: „Поштовани, овим путм изјављујем да ја доле потписан одборник у Скупштини општине Рача приступам Одборничкој групи под називом: „СОЦИЈАЛИСТИЧКА ПАРТИЈА СРБИЈЕ, ЈЕДИНСТВЕНА СРБИЈА–РАЧА“ Драган Матић, У Рачи, 08.07.2024.године.“

**Председник Скупштине,Ненад Савковић:** Седници присуствују: Зоран Владисављевић, Иван Станојевић и Горан Миленовић.

**Председник Скупштине,Ненад Савковић:**У материјалу за данашњу седницу Вам је достављен предложени дневни ред. Сада ћу Вам прочитати предложени дневни ред

***Д н е в н и р е д:***

1. Разматрање предлога Решења о отуђењу непокретности из јавне својине општине Рача непосредном погодбом, и то кп.бр. 574/6 КО Рача;
2. Разматрање предлога Одлуке о усвајању коригованог Редовног годишњег финансијског извештаја Јавног предузећа за управљање и развој инфраструктурних објеката Рача, за 2023. годину, усвојен од стране Надзорног одбора, Одлуком број 245/2024, од 24.06.2024. године;
3. Разматрање предлога Одлуке о усвајању Извештаја о раду-степену реализације Годишњег програма пословања Јавног предузећа за управљање и развој инфраструктурних објеката Рача, за 2023. годину, број 238/2024, од 17.06.2024. године;
4. Разматрање предлога Одлуке о давању сагласности на Одлуку Надзорног одбора Јавног предузећа за управљање и развој инфраструктурних објеката Рача, о расподели добити по финансијском извештају за 2023. годину, број 247/2024, од 24.06.2024. године;
5. Разматрање предлога Одлуке о разрешењу и именовању чланова и заменика чланова Општинске изборне комисије општине Рача, у сталном саставу;
6. Разматрање предлога Одлуке о покретању поступка отуђења непокретности из јавне својине општине Рача путем јавног надметања-лицитације, и то: једнособног стана, на кп.бр. 577/2 КО Рача, у улици Карађорђевој број 8;
7. Разматрање предлога Одлуке о давању сагласности за закључење Анекса II Споразума о уступању обављања послова правобранилаштва;
8. Разматрање предлога Одлуке о додели награда поводом Дана општине Рача;
9. Разно.

**Председник Скупштине,Ненад Савковић:** Да ли неко има предлог измене и допуне дневног реда? Уколико не, стављам на гласање дневни ред. Ко је за, против, уздржаних- нема?

**Председник Скупштине,Ненад Савковић:**Констатујем да је дневни ред усвојен са 21 гласом ЗА, није било против и није било уздржаних .

***Т о к с е д ни ц е:***

**ТАЧКА 1.** **Разматрање предлога Решења о отуђењу непокретности из јавне својине општине Рача непосредном погодбом, и то кп.бр. 574/6 КО Рача;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за урбанизам, стамбено-комуналне делатности и заштиту животне средине Скупштине општине Рача разматрали су и усвојили овај предлог. Известилац Начелник Општинске управе, Јована Бетулић. Изволите.

**Јована Бетулић, Начелник Општинске управе Рача:** Хвала Председниче, добар дан свима. У питању је парцела кп.бр.574/6 катастарска општина Рача, то је градско-грађевинско земљиште, то је земљиште уз зграду, површине од 147м2, уписана у листу непокретности 1201, отуђује се непосредном погодбом Миловановић Слободану из Ђурђева за цену од 12.777,24 евра или у динарској противредности 1.496.460,00 динара. Цена је утврђена уз помоћ вештака грађевинске струке. Општини Рача се обратио Миловановић Слободан за откуп ове парцеле у циљу изградња паркинга за Вилу „Шумадија“.

**Председник Скупштине, Ненад Савковић:** Хвала. Отварам расправу, да ли има неко да се јавио за реч? Уколико нема, стављам на гласање овај предлог. Ко је за усвајање овог предлога, против, уздржаних-нема?

**Председник Скупштине,Ненад Савковић:**Констатујем да је предлог усвојен са 22 гласа ЗА, није било против и није било уздржаних .

**ТАЧКА 2: Разматрање предлога Одлуке о усвајању коригованог Редовног годишњег финансијског извештаја Јавног предузећа за управљање и развој инфраструктурних објеката Рача, за 2023. годину, усвојен од стране Надзорног одбора, Одлуком број 245/2024, од 24.06.2024. године;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за урбанизам, стамбено-комуналне делатности и заштиту животне средине Скупштине општине Рача разматрали су и усвојили овај предлог. Известилац директорка Јавног предузећа, Горица Танасијевић.Изволите. **Горица Танасијевић, директорка Јавног предузећа:** Хвала Председниче, добар дан свима. Финансијски извештај за 2023.годину приказује следеће податке, остварени су укупни приходи од 8.238.000,00 динара, укупни расходи од 7.567.000,00 динара, и оствари се разлика на страни прихода, нето добитак у износу 671.000,00. Сет финансијског извештаја чине, Билан стања, Биланс успеха и напомена уз финансијске извештаје. А као саставни део документације Финансијског извештаја и свакако Извештај независног ревизора. Екстерни ревизор који је био ангажован испред предузећа обавио је рефизију финансијских извештаја за 2023.годину и сачинио независни извештај о томе. У том извештају су навели да су финансијски извештаји приказали истинито и објективно стање по свим материјално значајним питањима који су састављени на дан 21.12.2023.године. У односу на финансијски извештај који је послат АПЕР-у марту ове године постоји једна коригована промена која се односи на искњижавање нематеријалне имовине у износу од 477.000,00 динара. И због тога се повећао трошак обезбеђења и постоји разлика између добити која је утврђена у марту месецу и у јуну месецу. Тако да се бележи добитак од 671.000,00 динара.

**Председник Скупштине, Ненад Савковић:** Хвала. Отварам расправу, да ли има пријављених за реч? Уколико нема, стављам на гласање овај предлог. Ко је за усвајање овог предлога, против, уздржаних-нема?

**Председник Скупштине,Ненад Савковић:**Констатујем да је предлог усвојен са 20 гласа ЗА, није било против и није било уздржаних .

**ТАЧКА 3: Разматрање предлога Одлуке о усвајању Извештаја о раду-степену реализације Годишњег програма пословања Јавног предузећа за управљање и развој инфраструктурних објеката Рача, за 2023. годину, број 238/2024, од 17.06.2024. године;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за урбанизам, стамбено-комуналне делатности и заштиту животне средине Скупштине општине Рача разматрали су и усвојили овај предлог. Известилац такође директор Јавног предузећа, Горица Танасијевић. Изволите.

**Горица Танасијевић, директорка Јавног предузећа:** У извештајној 2023.години Јавно предузеће је обављало делатности и сва којом је основана Одлуком о оснивању у свом пословању примењује оне законске прописе који заправо карактеришу предметну делатност. Наша мисија је да све услуге пружамо у континуитету дужи низ година на задовољство и квалитет свих наших корисника. У 2023.години остварили смо приходе од управљања инвестиционим пројектима, од управљања путевима, од прихода на основу одржавања јавне расвете, издавања сагласности за озакоњење, као издавање услова за пројектовање за разне предмете. Такође у оквиру кадровског капацитета у предузећу постоје 2 радника, привремене и повремене послове и радници по тој основи нису били ангажовани у тој години. По нашој евиденцији у 2023.години имали смо нешто мало преко 1000 предмета што је дупло више у односу на претходну годину. Тако да је у прошлој години, тачније извештајем у 2023.години успостављена архивска књига и послат препис архивске књиге. Тако да та архивска књига садржи податке од самог почетка оснивања предузећа. Што се тиче налога за поправку путева издали смо укупно 38 налога. Када погледамо финансијске податке као што сам рекла остварили смо добит од 671.000,00 динара. А ако посматрамо проценат реализованих величина у односу на планиране ту смо мало преко 50% тако да нам остаје да у наредних годинама се потрудимо да тај проценат између реализованих и планираних величина буде далеко већи од 50%.

**Председник Скупштине, Ненад Савковић:** Хвала. Отварам расправу, да ли има пријављених за реч? Уколико нема, стављам на гласање овај предлог. Ко је за усвајање овог предлога, против, уздржаних-нема?

**Председник Скупштине,Ненад Савковић:** Констатујем да је предлог усвојен са 19 гласа ЗА, није било против и није било уздржаних.

**ТАЧКА 4: Разматрање предлога Одлуке о давању сагласности на Одлуку Надзорног одбора Јавног предузећа за управљање и развој инфраструктурних објеката Рача, о расподели добити по финансијском извештају за 2023. годину, број 247/2024, од 24.06.2024. године;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за урбанизам, стамбено-комуналне делатности и заштиту животне средине Скупштине oпштине Рача разматрали су и усвојили овај предлог. Известилац директор Јавног предузећа, Горица Танасијевић. Изволите.

**Горица Танасијевић, директорка Јавног предузећа:** У складу са Законом као сваке године потребно је донети Одлуку или о расподели добити или о начину покрићу губитка овде се говори о Одлуци о расподели добити као што сам и рекла утврђен је добит од 671.000,00 која се у том износу налази на одређеним позицијама како Биланс стања тако Биланс успеха и ми предлажемо да та добит остане нераспоређена, као што је био случај претходних година.

**Председник Скупштине, Ненад Савковић:** Хвала. Отварам расправу, да ли има пријављених за реч? Уколико нема, стављам на гласање овај предлог. Ко је за усвајање овог предлога, против, уздржаних-нема?

**Председник Скупштине,Ненад Савковић:**Констатујем да је предлог усвојен са 19 гласова ЗА, није било против и није било уздржаних .

**ТАЧКА 5: Разматрање предлога Одлуке о разрешењу и именовању чланова и заменика чланова Општинске изборне комисије општине Рача, у сталном саставу;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за буџет и финансије, Скупштине општине Рача разматрали су и усвојили овај предлог, који ће нам прочитати секретар Скупштине општине Рача, Марија Стевановић.

**Секретар Скупштине општине Рача, Марија Стевановић:** „У складу са чланом 18. став 5. Закона о локалним изборима („Сл. гласник РС“, бр. 14/2022 и 35/2024) којим је прописано да је нов сазив скупштине дужан да именује нов стални састав изборне комисије у року од шест месеци од дана конституисања скупштине приступило се именовању Општинске изборне комисије општине Рача у сталном саставу, као органа за спровођење избора.

Одредбама члана 18. став 1. тачка 1) и став 2. Закона прописано је да изборну комисију у сталном саставу чине председник, шест чланова, заменик председника и шест заменика чланова које именује скупштина.

Одредбама члана 20. став 1. и 2. Закона утврђено је да се чланови и заменици чланова изборне комисије у сталном саставу именују на предлог одборничких група сразмерно њиховој заступљености у укупном броју одборника који припадају одборничким групама и да ниједна одборничка група не може да предложи више од половине чланова и заменика чланова изборне комисије у сталном саставу.

Скупштина општине Рача има 27 одборника који су организовани у 3 одборничке групе и то: "АЛЕКСАНДАР ВУЧИЋ- Рача не сме да стане“-12 одборника,затим „Рача не сме да стане“- 9 одборника и „СОЦИЈАЛИСТИЧКА ПАРТИЈА СРБИЈЕ, ЈЕДИНСТВЕНА СРБИЈА–РАЧА“ - 6 одборника.

Дана 08.07.2024. године Скупштина општине Рача је упутила захтеве Одборничким групама да сходно члану 20. став 1) Закона о локалним изборима предложе председника, заменика председника, чланове и заменике чланова Општинске изборне комисије општине Рача у сталном саставу, што су они и учинили.

Сада ћу Вам прочитати предлоге одборничких група: Одборничка гупра „АЛЕКСАНДАР ВУЧИЋ-Рача не сме да стане“ је у свом допису заведеном под бројем:013-39-I-01 од 11.07.2024.године, предложила следећа лица за састав у Општинску изборну комисију и то: за Председника Сању Милошевић, дипломираног правника из Доње Раче, општина Рача, улица Старо село бр.119, затим за заменика Председника Сузану Милошевић дипломираног правник из Доње Раче, општина Рача, улица Старо село бр.119, за члана 1. Сашу Глишића из Вишевца, за заменика члана један Марка Дугића из Саранова, за члана 2. Сашу Ђорђевића из Вучића и за заменика члана 2. Слободана Савића из Раче. Одборничка група „Рача не сме да стане“ је такође дана 11.07.2024.године, упутила одговор по нашем захтеву и предложила следећа лица: за члана 3. предложили су Татјану Миладиновић из Раче, улица Војводе Павла Цукића 2/4, за заменика члана 3. Марију Дугић из Саранова, за члана 4. Милана Игњатовића из Саранова, за заменика члана 4. Ксенију Гвозденовић из Раче, улица Ђуре Јакшића бр.9 и за члана 5. Милицу Стојановић из Раче, улица Косовска бр.5. и „СОЦИЈАЛИСТИЧКА ПАРТИЈА СРБИЈЕ, ЈЕДИНСТВЕНА СРБИЈА–РАЧА“ такође Одборничка група која је доставила 11.07.2024.године, свој предлог лица за састав Општинске изборне комисије и они су предложили следећа лица: за заменика члана 5. Лидију Чоходар из Раче, улица Светог Саве бр.16, за члана 6. Александра Јеремића из Раче, улица Карађорђева бр.71 и за заменика члана 6. Сању Вељковић из Раче, улица Карађорђева бр.85. Што се тиче чланова, они у складу са Законом морају да имају пребивалиште на територији наше општине и да имају изборно право. Што се тиче Секретара и Заменика секретара за Општинску Изборну комисију, предлог је упутио Председник Скупштине општине Рача, све у складу са чланом 22. Закона о локалним изборима којим је прописано да су учесници у раду изборне комисије без права одлучивања секретар изборне комисије и заменик секретара изборне комисије, које именује скупштина на предлог председника скупштине, при чему за секретара и заменика секретара могу да буду именовани секретар скупштине, заменик секретара скупштине, начелник општинске, односно градске управе, заменик начелника  општинске, односно градске управе или лице из реда запослених у општинској, односно градској управи које има високо образовање у области правних наука. Председник Скупштине је за секретара Општинске изборне комисије предложио Јовану Бетулић, дипломираног правника, Начелника Општинске управе, општине Рача, а за заменика секретара предложио је Славицу Костић такође дипломираног правника запослену у Општинској управи општине Рача. То су предлози за састав нове Комисије.

**Председник Скупштине, Ненад Савковић:** Хвала. Седници присуствује Љубиша Стефановић. Отварам расправу, да ли има пријављених дискутаната? Уколико нема, стављам на гласање овај предлог. Ко је за усвајање овог предлога, против, уздржаних-нема?

**Председник Скупштине,Ненад Савковић:**Констатујем да је предлог усвојен са 19 гласова ЗА, није било против и није било уздржаних .

**ТАЧКА 6: Разматрање предлога Одлуке о покретању поступка отуђења непокретности из јавне својине општине Рача путем јавног надметања-лицитације, и то: једнособног стана, на кп.бр. 577/2 КО Рача, у улици Карађорђевој број 8;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за урбанизам, стамбено-комуналне делатности и заштиту животне средине Скупштине oпштине Рача разматрали су и усвојили овај предлог. Известилац , начелник Општинске управе.

**Јована Бетулић, Начелник Општинске управе Рача:** У питању је једнособан стан број 3. станбене зграде број 1. у улици Карађорђевој број 8, налази се на кп.бр. 577/2 КO Рача, површине 54м2, уписана jавна својина oпштине Рача. Почетна цена за предметну непокретност је 10.765,77 евра или у динарској противредности 1.260.878,40 динара, потребно је да се уплати. Биће поступак спроведен кроз jавну лицитацију, да би се учествовало на лицитацији потребно је да се уплати 10% депозита. Поступак продаје спровешће комисија за спровођење поступка прибављања, отуђења и давања у закуп ствари у јавној својини општине Рача. Вредност смо утврдили уз помоћ вештака грађевинске струке.

**Председник Скупштине, Ненад Савковић:** Хвала. Отварам расправу, да ли има пријављених за реч? Уколико нема, стављам на гласање овај предлог. Ко је за усвајање овог предлога, против, уздржаних-нема?

**Председник Скупштине,Ненад Савковић:**Констатујем да је предлог усвојен са 18 гласова ЗА, није било против и није било уздржаних.

**ТАЧКА 7: Разматрање предлога Одлуке о давању сагласности за закључење Анекса II Споразума о уступању обављања послова правобранилаштва;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за буџет и финансије Скупштине општине Рача разматрали су и усвојили овај предлог. Известилац, начелник Општинске управе Рача Јована Бетулић.

**Јована Бетулић, Начелник Општинске управе Рача:** Хвала. Значи постоји Споразум о уступању обављања послова правобранилаштва између општине Рача, Баточина и Лапово. Од стране председника Општине Лапово покренута је иницијатива за закључење Анекса Споразума о уступању обављања послова правобранилаштва, којим би се изменило у делу да Општина Лапово предложи Заменика правобраниоца. Они ће сносити и све трошкове, јер тренутно општина Лапово има преко 150 предмета.

**Председник Скупштине, Ненад Савковић:** Отварам расправу, нема дискутаната, стављам на гласање овај предлог. Ко је за , против, уздржаних-нема?

**Председник Скупштине,Ненад Савковић:**Констатујем да је предлог усвојен са 18 гласова ЗА, није било против и није било уздржаних .

**ТАЧКА 8: Разматрање предлога Одлуке о додели награда поводом** Дана општине Рача;

**Председник Скупштине, Ненад Савковић:** Као што знате 21-ог је Дан oпштине Рача. Комисија за статутарна питања, организацију и нормативна акта и Савет за буџет и финансије Скупштине општине Рача разматрали су и усвојили овај предлог.

**Председник Скупштине, Ненад Савковић:** Видели сте у материјалу. Да ли неко жели реч? Нико. Стављам на гласање овај предлог, ко је за, против, уздржаних-нема?

**Председник Скупштине,Ненад Савковић:**Констатујем да је предлог усвојен са 18 гласова ЗА, није било против и није било уздржаних.

**ТАЧКА 9: Разно**

**Председника Скупштине, Ненад Савковић:** Да ли имамо нешто под тачком разно? Да ли неко жели реч? Уколико нема дискутаната, затварам 8. седницу Скупштине општине Рача, 18.07.2024.године у 10:35 h. Хвала свим одборницима.

**СКУПШТИНА ОПШТИНЕ РАЧА**

**ПРЕДСЕДНИК**

**Број: 06-72/2024-I-01 СКУПШТИНЕ ОПШТИНЕ РАЧА**

**Дана: 18.07.2024.године Ненад Савковић**

Записничар,

В.Матијашевић